|  |  |
| --- | --- |
|  |  |
| **Република Србија** | **Република Србија** |
| **МИНИСТАРСТВО ЗА ЉУДСКА И МАЊИНСКА ПРАВА И ДРУШТВЕНИ ДИЈАЛОГ** | **МИНИСТАРСТВO ПРАВДЕ** |

Министарство за људска и мањинска права и друштвени дијалог у сарадњи са Министарством правде упућује

**Ј А В Н И П О З И В**

**организацијама цивилног друштва за подношење кандидатуре за чланство у Радној групи за израду Националне стратегије за борбу против корупције за период од 2023-2028. године и Акционог плана за спровођење Националне стратегије за борбу против корупције за период од 2023-2028. године**

**I О Националној стратегији за борбу против корупције за период од 2023 -2028. године и Акционом плану за спровођење Националне стратегије за борбу против корупције за период од 2023. – 2028. године**

Ревидираним акционим планом за Поглавље 23 - Правосуђе и основна права, усвојеним 10. јула 2020. године, предвиђено је усвајање Оперативног планa за спречавање корупције у областима од посебног ризика, који представља преглед свих антикорупцијских политика од 2005. године, када је усвојена прва Национална стратегија за борбу против корупције, а потом и друга Национална стратегија за борбу против корупције за период 2013 -2018. године, узимајући у обзир искуства стечена применом Акционог плана за Поглавље 23 - Правосуђе и основна права, у оквиру потпоглавља Борба против корупције. Оперативним планом за спречавање корупције у областима од посебног ризика, који је усвојен 30. септембра 2021. године, предвиђена је израдаНационалне стратегије за борбу против корупције за период од 2023-2028. године и Акционог плана за спровођење Националне стратегије за борбу против корупције за период од 2023-2028. године. Оперативни план за спречавање корупције у областима од посебног ризика донет је као стратешки документ који ће важити у периоду од престанка важења Национална стратегија за борбу против корупције за период 2013-2018. године до усвајања Националне стратегије за борбу против корупције за период од 2023-2028. године.

**Основни задатак Радне групе** за израду Националне стратегије за борбу против корупције за период од 2023-2028. године и Акционог плана за спровођење Националне стратегије за борбу против корупције за период од 2023-2028. године је **израда текста Националне стратегије за борбу против корупције за период од 2023-2028. године и Акционог плана за спровођење Националне стратегије за борбу против корупције за период од 2023-2028. године.**

**II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

1. **Циљ овог јавног позива** је да се кроз јаван и транспарентан процес изврши избор **до 5 (пет) организација цивилног друштва** **чији ће представници бити предложени за именовање министру правде** за чланство у Радној групи за израду текста Националне стратегије за борбу против корупције за период од 2023-2028. године и Акционог плана за спровођење Националне стратегије за борбу против корупције за период од 2023-2028. године.

2. Јавни позив намењен је организацијама цивилног друштва које делују у областима спречавања и борбе против корупције.

3. **Право учешћа** на Јавном позиву имају удружења и друге организације цивилног друштва основане и регистроване у складу са прописима Републике Србије и које делују у областима спречавања и борбе против корупције.

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати **следеће** **критеријуме**:

1. да су **уписaне у рeгистaр нajмaњe годину дана** прe oбjaвљивaњa oвoг jaвнoг пoзивa;
2. да **актом о оснивању или статутом имају утврђене циљеве** у областима спречавања и борбе против корупције (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ);
3. да поседују **пројектно искуство и експертизу** у областима спречавања и борбе против корупције (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године**;
4. ***пожељно*** је да поседују **искуство у координацији, комуникацији и сарадњи са другим организацијама цивилног друштва, односно чланице су мреже или друге асоцијације организација цивилног друштва**;
5. ***пожељно*** је да поседују **претходно искуство у раду радних група и других радних и саветодавних тела** које формирају органи државне и покрајинске управе и локалне самоуправе, **у последње 3 (три) године.[[1]](#footnote-1)**

**IV ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе:**

* **попуњен Пријавни формулар** (*Анекс 1 – Пријавни формулар*)
* **листу пројеката** које је организација реализовала, односно **листу** **публикација** које је објавила у областима наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године** (*Анекс 2 – Образац о реализованим пројектима*; *Анекс 3 – Образац о објављеним публикацијама*);
* *пожељно* је доставити **доказ о чланству у мрежи или другој асоцијацији организација цивилног друштва** (*уговор, меморандум о сарадњи, потврда мреже или друге асоцијалције односно рефенренцу која документује чланство*);
* *пожељно* је доставити **доказ о искуству у раду радних група и других радних и саветодавних тела** које формирају органи државне управе, **у последње 3 (три) године** (*списак радних тела, пожељно је доставити копијама решења/одлука о именовању, затим навести назив органа јавне управе који је основао, као и годину оснивања*).[[2]](#footnote-2)

**V РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 17. фебруара до 10. марта 2022. године.**

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **електронским путем на** **имејл адресе** **sek.scd@minljmpdd.gov.rs** **и ivana.todorovic@mpravde.gov.rs** сa нaпoмeнoм:  **„Национална стратегија за борбу против корупције за период од 2023-2028. године и Акциони план за спровођење Националне стратегије за борбу против корупције за период од 2023-2028. године”.**

**VI ПОСТУПАК ИЗБОРА**

За потребе припреме и спровођења поступка избора, као и самог Јавног позива, образована је **Комисија за избор организација цивилног друштва за чланство у Радној групи за израду** **Националне стратегије за борбу против корупције за период од 2023-2028. године и Акционог плана за спровођење Националне стратегије за борбу против корупције за период од 2023-2028. године**, која је састављена од представника Министарства правде и Министарства за људска и мањинска права и друштвени дијалог.

Образована Комисија дужна је да најкасније у року од **30 дана од дана истека рока за подношење пријава** донесе **Одлуку о предлогу организација цивилног друштва за чланство у Радној групи за израду** **Националне стратегије за борбу против корупције за период од 2023-2028. године и Акционог плана за спровођење Националне стратегије за борбу против корупције за период од 2023-2028. године** (у даљем тексту: Одлука). Одлука и Јавни позив, објавиће се на званичним интернет страницама Министарства за људска и мањинска права и друштвени дијалог и Министарства правде и доставити подносиоцима пријава на Јавни позив електронским путем.

Именовање изабраних чланова извршиће министар правде.

Евентуална питања око поступка подношења пријава могу се упутити на е-mail адресу: **sek.scd@minljmpdd.gov.rs**или на број телефона: 011/31-30-972.

**VI ДОДАТНЕ ИНФОРМАЦИЈЕ**

1. Министарствo за људска и мањинска права и друштвени дијалог и Министарство правде **нису у могућности да изабраним представницима организација цивилног друштва обезбеде накнаду за рад нити да сносе трошкове њиховог доласка и одласка са састанака Радне групе**.

2. У циљу подстицања равномерне територијалне заступљености организација цивилног друштва **у процесу селекције додатно ће се вредновати пријаве организација цивилног друштва са седиштем изван главног града**.

**Наведено опредељење представља искључиво меру афирмативне акције и ни на који начин није усмерено на дискриминацију подносилаца пријава који не спадају у наведену категорију**.

3. Учешћем на Јавном позиву **подносиоци кандидатуре пристају да се подаци које достављају у оквиру својих пријава обрађују искључиво за потребе процеса избора предвиђеног овим позивом**.

4. Потребни обрасци, као и додатне информације за њихово попуњавање налазе се у оквиру следећих докумената:

1. Анекс 1 – Пријавни формулар
2. Анекс 2 – Образац о реализованим пројектима
3. Анекс 3 – Образац о објављеним публикацијам
1. Критеријуми 4. и 5. означени као „пожељно“ нису елиминационог карактера, већ ће се додатно вредновати у процесу селекције. [↑](#footnote-ref-1)
2. Испуњеност критеријума 1. и 2. дефинисаних тачком III Јавног позива (КРИТЕРИЈУМИ) провериће Комисија по службеној дужности увидом у регистре које води Агенција за привредне регистре. [↑](#footnote-ref-2)